Diari Oficial de la Generalitat Valenciana


Sumari del DOGV 6504, del 18-04-2011 (2011/4332)

Informació pública de les modificacions del Pla General relatives a l'adaptació de reserves dotacionals privades a la normativa vigent en el sector R-5 Riu Sec i en els àmbits dels sectors PP 1-Gumbau, PP 2-Taxida, PP 3-Lledó 1.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6504

Data del DOGV
:   18-04-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/4332


Data del document
:   07-04-2011

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de les modificacions del Pla General relatives a l'adaptació de reserves dotacionals privades a la normativa vigent en el sector R-5 Riu Sec i en els àmbits dels sectors PP 1-Gumbau, PP 2-Taxida, PP 3-Lledó 1.  
 [2011/4332]  
El Ple de l'Ajuntament de Castelló de la Plana, en sessió ordinària celebrada el dia 24 de març de 2011, va adoptar, entre altres, l'acord següent:  
«Vist l'expedient corresponent al procediment que s'està tramitant per a l'aprovació de les modificacions del Pla General d'Ordenació Urbana de Castelló relatives a l'adaptació de reserves dotacionals privades a la normativa vigent en l'àmbit del sector R-5 Riu Sec i dels sectors PP 1-Gumbau, PP 2-Taxida, PP 3-Lledó 1, del qual es desprén que:  
  
1. Per l'Institut Valencià de la Vivenda s'ha presentat un avanç de planejament pel qual insta una modificació puntual del Pla General d'Ordenació Urbana de Castelló relativa a l'adaptació de reserves dotacionals a la normativa vigent en l'àmbit del sector R-5 Riu Sec que havia sigut desenvolupat mitjançant pla parcial l'ordenació del qual va ser incorporada al Pla General.  
La modificació proposada per l'IVVSA per a l'àmbit del sector Riu Sec té per objecte adaptar a la legislació urbanística vigent les determinacions relatives a reserves dotacionals a partir de l'edificabilitat màxima possible en el sector sense que això supose reducció de les superfícies dotacionals realment executades. L'adaptació que es proposa és conseqüència de la dificultat d'implantació real de determinats equipaments comercials i assistencials de caràcter privat la reserva dels quals era obligatòria en compliment del que establix el vigent Reglament de Planejament en aquell moment aprovat per Reial Decret 2159/1978. En la pràctica els locals afectats per limitació del seu ús a determinades reserves comercials i assistencials no han sigut ocupats fet que dificulta el desenvolupament social i econòmic de la zona. Per això es formula una proposta de supressió de la limitació amb permissió de la instal·lació en estos d'altres usos terciaris.  
La modificació que es proposa afecta les normes urbanístiques d'aplicació en la zona, és a dir, l'Ordenança Z-8 PRS i les fitxes d'ordenació de les parcel·les en què se situen els locals amb limitacions d'usos que es pretenen suprimir.  
2. Mª Ángeles Cirera Garcia, en nom i representació de les mercantils Promojucar, SA, Renos, SL i Gestión Inmobiliària Xiob, SLU, ha presentat un avanç de planejament pel qual sol·licita una modificació puntual del Pla General d'Ordenació Urbana per a l'adaptació de reserves dotacionals a la normativa vigent en els àmbits dels sectors PP 1-Gumbau, PP 2-Taxida i PP 3-Lledó 1. Els tres àmbits a què es referix la modificació van ser desenvolupats mitjançant plans parcials les ordenacions dels quals es van assumir i incorporar al Pla General d'Ordenació Urbana.  
Com en el cas del PP Riu Sec, la modificació que proposa Promojucar, SA, Renos, SL i Gestión Inmobiliaria Xiob, SLU té per objecte adaptar a les actuals exigències de la legislació urbanística, les determinacions en matèria de reserves dotacionals existents en els tres àmbits mencionats, sense que això supose una minva de la superfície dotacional materialitzada realment.   
Els tres plans parcials esmentats es van redactar adaptant-se en els tres casos al Reglament de Planejament Estatal de 23 de juny de 1978, quant al còmput d'estàndards. Com en el cas del PP Riu Sec, la dificultat d'implantació real de determinats equipaments comercials i assistencials de caràcter privat en locals concrets de reserva obligatòria segons l'esmentada norma ha derivat amb el pas del temps en la no-ocupació d'aquests locals, fet que té conseqüències no desitjables per al desenvolupament social i econòmic d'aquestes zones. La modificació implica l'actualització de les ordenances particulars Z-8 pel que fa a aquelles superfícies actualment destinades a ús social i comercial de naturalesa privada.  
3. En tots els sectors a què afecten les modificacions proposades hi ha locals de titularitat privada sobre els quals pes l'afecció a usos dotacionals comercials i assistencials concrets per a cada local i que són diferents dels equipaments dotacionals públics de domini públic. La impossibilitat de posar en ús aquests locals a pesar del temps transcorregut des de la seua construcció i els canvis haguts en la normativa urbanística, permeten plantejar una modificació del Pla General que flexibilitze els usos en les reserves privades d'ús comercial o social efectuades per la normativa anterior. En tot cas, en ambdues modificacions es justifica que les dotacions públiques existents excedixen del que exigeixen les normes vigents.  
4. La Junta de Govern Local, en sessió d'11 de març de 2011, va acordar aprovar el projecte de modificació del Pla General d'Ordenació Urbana de Castelló relativa a l'adaptació de reserves dotacionals privades a la normativa vigent en l'àmbit del sector R-5 Riu Sec i aprovar el projecte de modificació del Pla General d'Ordenació Urbana de Castelló relativa a l'adaptació de reserves dotacionals privades a la normativa vigent en els àmbits dels sectors PP 1-Gumbau, PP 2-Taxida i PP 3-Lledó 1.  
  
Tenint en compte que:  
I. L'article 81.2 de la Llei 16/2005, de 30 de desembre, Urbanística Valenciana, diu que els particulars podran formular documents d'avanç de planejament i sol·licitar de l'Ajuntament la modificació del Pla General, mitjançant la presentació de la documentació tècnica necessària amb aquest fi, per la qual cosa és procedent tramitar la modificació promoguda per l'IVVSA i la promoguda per Mª Ángeles Cirera, en representació de Promojucar, SA, Renos, SL i Gestión Inmobiliaria Xiob, SLU, i atés que ambdues propostes perseguixen el mateix objectiu encara que en àmbits territorials distints, s'han d'acumular en un únic procediment, de conformitat amb el que establix l'article 73 de la Llei 30/1992 de 26 de novembre.  
  
II. Ambdues modificacions es referixen a l'assignació d'usos i tipus detallats en desenvolupament del que preveu l'ordenació estructural a què es referix l'article 37.1.e de la Llei Urbanística Valenciana, per la qual cosa afecten elements de l'ordenació detallada.  
La modificació se circumscriu a la supressió de les limitacions d'ús per a una sèrie de locals derivada de l'assignació específica i directa pel pla parcial d'un ús concret de caràcter assistencial o comercial privat l'obligatorietat de la qual establia en l'article 45.1 el Reglament de Planejament Estatal de 23 de juny de 1978. La legislació urbanística valenciana vigent no manté aquestes limitacions, segueix uns criteris distints, l'article 208 del Reglament d'Ordenació i Gestió Territorial i Urbanística, aprovat per Decret 67/2006, de 19 de maig, al punt 6 establix l'obligatorietat que tots els sectors residencials compten amb un mínim d'edificabilitat terciària sense especificar.  
  
  
III. L'article 94 de la Llei Urbanística Valenciana establix les condicions que s'han de respectar en la redacció de les modificacions dels plans i diu que les noves solucions proposades hauran de mantindre l'equilibri de les dotacions públiques, suplementant, si és el cas, la xarxa primària i secundària de dotacions de manera que complisquen amb els criteris de qualitat, capacitat i idoneïtat exigits per la llei. Les modificacions que es tramiten no afecten dotacions públiques ni béns de caràcter demanial o afectes a ús o servei públic. Per tant, les modificacions no incidixen en l'equilibri de dotacions públiques dels seus respectius àmbits d'ordenació ni en l'àmbit superior de tot el Pla General.   
  
  
IV. Donada la naturalesa de les modificacions que només es referixen a la regulació d'usos de locals concrets, cal dir que el seu abast és limitat i no produïx impacte ni altera el model urbanístic establit en el Pla General i no afecta les condicions de qualitat, funcionalitat, capacitat i coherència del model urbanístic, per la qual cosa complix amb l'exigència continguda en l'article 52.1 paràgraf segon de la Llei Urbanística Valenciana.  
  
V. Els articles 141 a 154 del Reglament d'Ordenació i Gestió Territorial, en relació amb l'article 64 de la LUV, regulen el contingut i característiques dels documents que integren un pla general. Atesa la naturalesa de les modificacions, la documentació en què es formulen se circumscriu en el seu contingut i àmbits als fins que es perseguixen. Ambdós documents consten de memòria informativa i memòria justificativa que no tenen eficàcia normativa i normes urbanístiques i fitxes d'ordenació amb eficàcia normativa. Les determinacions que es modifiquen es contenen en les normes urbanístiques i les fitxes d'ordenació.  
  
  
VI. Segons l'article 94 de la Llei Urbanística Valenciana les modificacions dels plans es duran a terme pel procediment previst per a cada tipus de pla. L'article 223.5 del Reglament d'Ordenació i Gestió Territorial i Urbanística Valencià diu que les modificacions dels plans generals referides únicament a elements d'ordenació detallada es tramitaran conforme al procediment previst per a l'aprovació de plans parcials.   
  
  
VII. L'article 83.2.a de la Llei Urbanística Valenciana en relació amb el 90.2 del mateix text preveu que l'òrgan competent de l'administració que promoga la redacció del pla, conclosa aquesta, el sotmetrà a informació pública per un període mínim d'un mes i l'anunciarà en el Diari Oficial de la Comunitat Valenciana i en un diari no oficial d'àmplia difusió en la localitat.  
  
VIII. Segons preveu l'article 123.2 de la Llei Reguladora de les Bases de Règim Local, per a l'adopció d'acords que corresponga adoptar al Ple en la tramitació dels instruments de planejament general previstos en la legislació vigent, es requerirà el vot favorable de la majoria absoluta del nombre legal de membres del Ple.  
Per tot això, vistos els informes de l'arquitecte municipal, l'assessora jurídica de Planejament i Gestió Urbanística conformat pel cap de secció i pel secretari general del Ple, a proposta de la Junta de Govern Local i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Habitatge, i Serveis Urbans s'acorda  
  
Primer. Acumular i tramitar en un únic procediment la modificació del Pla General d'Ordenació Urbana de Castelló relativa a l'adaptació de reserves dotacionals privades a la normativa vigent en l'àmbit del sector R-5 Riu Sec sol·licitada per l'IVVSA i la modificació del Pla General d'Ordenació Urbana de Castelló relativa a l'adaptació de reserves dotacionals privades a la normativa vigent en els àmbits dels sectors PP 1-Gumbau, PP 2-Taxida i PP 3-Lledó 1, sol·licitada per les mercantils Promojucar, SA, Renos, SL i Gestión Inmobiliaria Xiob, SLU, de conformitat del que establix l'article 73 de la Llei 30/1992 de 26 de novembre.  
  
Segon. Sotmetre a informació pública pel termini d'un mes la modificació del Pla General relativa a l'adaptació de reserves dotacionals privades a la normativa vigent en el sector R-5 Riu Sec i la modificació del Pla General relativa a l'adaptació de reserves dotacionals privades a la normativa vigent en els àmbits dels sectors PP 1-Gumbau, PP 2-Taxida, PP 3-Lledó 1, a l'efecte d'al·legacions i ordenar la inserció del corresponent anunci en el Diari Oficial de la Comunitat Valenciana en un diari d'àmplia difusió a la província i en la pàgina web municipal.»  
  
  
El que es fa públic per a general coneixement i s'avisa al mateix temps que, durant el termini d'un mes, les persones que estiguen interessades podran consultar l'expedient (de 09.00 a 14.00 hores, de dilluns a divendres, en les dependències de la Secció de Desenvolupament Urbanístic situades a l'av. Germans Bou, núm. 16) i presentar les al·legacions que creguen convenients.   
  
Castelló de la Plana, 7 d'abril de 2011.- L'alcalde: Alberto Fabra Part. El secretari general del Ple: Juan Jiménez Hernandis.